UZNESENIA
Miestneho zastupiteľstva
mestskej časti Bratislava-Petržalka

zo dňa 1. apríla 2008

(165 – 175)

	Poslanci Miestneho zastupiteľstva mestskej časti Bratislava-Petržalka na svojom
15. zasadnutí prerokovali:

1.	Kontrolu plnenia uznesení Miestneho zastupiteľstva mestskej časti Bratislava-Petržalka splatných k 29.2.2008
2.	Správu o činnosti Okrskovej stanice Mestskej polície hl. mesta SR Bratislavy v Petržalke za rok 2007
3.	Informáciu o uzavretých nájomných zmluvách k obecným bytom v mestskej časti Bratislava-Petržalka za 4. štvrťrok roku 2007 (uzn. MZ č. 367 z 26.9.2006)
4.	Informáciu o riešení Poradovníka bytov  v mestskej časti Bratislava-Petržalka za rok 2007
5.	Návrh Prevádzkového poriadku revitalizovaných verejných detských ihrísk v mestskej časti Bratislava-Petržalka
6.	Návrh  na dlhodobý prenájom Športovej haly na Gercenovej ul. č. 25, Bratislava 
7.	Návrh na zriadenie Školského strediska záujmovej činnosti pri ZŠ Holíčska 50
8.	Návrh kritérií a spôsobu odmeňovania riaditeľov miestnych podnikov zriadených Mestskou časťou Bratislava-Petržalka
9.	Návrh zmeny znenia článku II. v písm. e), článku VIII. v ods. 3 a 4 a článku X. v ods. 3 „Zásad odmeňovania poslancov miestneho zastupiteľstva, starostu a členov 
komisií – neposlancov v mestskej časti Bratislava-Petržalka
10. Správu z kontroly vybavovania požiadaviek a zabezpečenia technického stavu Základnej školy Dudova č. 2, Bratislava
11.	Odpovede na interpelácie a nové interpelácie
12.	Rôzne
A.	 Obchodné centrum a garáže, Betliarska ulica – výstavba
B.	 Dolnozemská brána, Jasovská ulica, Bratislava – výstavba bytového domu
C.	 Požiadavku na informáciu o stave úhrad nájomného nájomcov nájomných bytov v mestskej časti Bratislava-Petržalka k 31.12.2007
D. Schválenie členov do orgánov Miestneho športového klubu ISKRA Petržalka
----------
1.	Kontrola plnenia uznesení Miestneho zastupiteľstva mestskej časti Bratislava-Petržalka splatných k 29.2.2008___________________________________________

Uznesenie č. 165

Miestne zastupiteľstvo mestskej časti Bratislava-Petržalka
b e r i e    n a    v e d o m i e
kontrolu uznesení Miestneho zastupiteľstva mestskej časti Bratislava-Petržalka splatných k 29.2.2008.

Hlasovanie: prítomných 31, za 25, proti 0, zdržali sa 6.
----------

2.	Správa o činnosti Okrskovej stanice Mestskej polície hl. mesta SR Bratislavy v Petržalke za rok 2007__________________________________________________

Rokovanie k materiálu bolo prerušené. Správa bude v písomnej podobe predložená poslancom ako podklad na rokovanie miestneho zastupiteľstva dňa 6.5.2008.

Hlasovanie: prítomných 35, za 35, proti 0, zdržal sa 0.
----------

3.	Informácia o uzavretých nájomných zmluvách k obecným bytom v Mestskej časti Bratislava-Petržalka za 4. štvrťrok roku 2007 _______________________________

Uznesenie č. 166

Miestne zastupiteľstvo mestskej časti Bratislava-Petržalka
b e r i e    n a    v e d o m i e
informáciu o uzatvorených nájomných zmluvách k obecným bytom v Mestskej časti Bratislava-Petržalka za IV. štvrťrok roku 2007.

Hlasovanie: prítomných 35, za 34, proti 1, zdržal sa 0.
----------

4.	Informácia o riešení Poradovníka bytov  v Mestskej časti Bratislava-Petržalka za rok 2007________________________________________________________________

Uznesenie č. 167

Miestne zastupiteľstvo mestskej časti Bratislava-Petržalka
b e r i e    n a    v e d o m i e
informáciu o riešení Poradovníka bytov v Mestskej časti Bratislava-Petržalka za rok 2007.
Hlasovanie: prítomných 33, za 33, proti 0, zdržal sa 0.
----------

5.	Návrh Prevádzkového poriadku revitalizovaných verejných detských ihrísk v mestskej časti Bratislava-Petržalka_______________________________________

Rokovanie k materiálu bolo prerušené.

Hlasovanie: prítomných 34, za 30, proti 1, zdržali sa 3.
----------

6.	Návrh  na dlhodobý prenájom Športovej haly na Gercenovej ul. č. 25, Bratislava 

Uznesenie č. 168

Miestne zastupiteľstvo mestskej časti Bratislava-Petržalka
s ch v a ľ u j e
prenájom Športovej haly na Gercenovej ul. č. 25 na dobu 20 rokov pre žiadateľa Pavla Záhradného, Mamateyova ul. č. 30, 851 04 Bratislava s podmienkami:
-	minimálna investícia 6,7 mil. Sk z vlastných nákladov nájomcu
-	vylúčenie možnosti odpočítania investičných finančných prostriedkov z predpísaného ročného nájomného
-	výška nájmu 200 000,- Sk/ročne, t.j. 4 mil. Sk za 20-ročnú dobu nájmu so zapracovaním valorizačného mechanizmu
-	prenajímanie častí priestorov športovej haly tretím osobám len so súhlasom miestneho zastupiteľstva.

Hlasovanie: prítomných 32, za 32, proti 0, zdržal sa 0.
----------

7.	Návrh na zriadenie Školského strediska záujmovej činnosti pri ZŠ Holíčska 50

Uznesenie č. 169

Miestne zastupiteľstvo mestskej časti Bratislava-Petržalka
s ch v a ľ u j e
zaradenie Školského strediska záujmovej činnosti pri ZŠ Holíčska č. 50, 851 05 Bratislava od 1. septembra 2008 do siete škôl a školských zariadení Slovenskej republiky a po zaradení Ministerstvom školstva Slovenskej republiky do siete škôl a školských zariadení Slovenskej republiky zriadenie od 1. septembra 2008 Školské stredisko záujmovej činnosti pri ZŠ Holíčska 50, 851 05 Bratislava

u k l a d á

prednostovi miestneho úradu
podať návrh na zaradenie Školského strediska záujmovej činnosti pri ZŠ Holíčska 50, 851 05 Bratislava od 1. septembra 2008 do siete škôl a školských zariadení Slovenskej republiky.

Hlasovanie: prítomných 34, za 34, proti 0, zdržal sa 0.
----------
8.	Návrh kritérií a spôsobu odmeňovania riaditeľov miestnych podnikov zriadených Mestskou časťou Bratislava-Petržalka______________________________________

Uznesenie č. 170

Miestne zastupiteľstvo mestskej časti Bratislava-Petržalka
s ch v a ľ u j e
v zmysle zákona NR SR č. 553/2003 Z.z. o odmeňovaní niektorých zamestnancov pri výkone práce vo verejnom záujme a o zmene a doplnení zákonov s účinnosťou od 1.4. 2008
I. kritériá pre poskytovanie odmeny podľa § 20 zákona č. 553/2003 Z.z. pre riaditeľov
miestnych podnikov za:
a/ kvalitné vykonávanie pracovných činností alebo za vykonanie práce presahujúcej
rámec pracovných činností vyplývajúcich z dohodnutého druhu práce, 
b/ splnenie mimoriadnej pracovnej úlohy alebo osobitne významnej pracovnej úlohy 
	alebo vopred určenej cieľovej pracovnej úlohy, prípadne jej ucelenej etapy, 
c/ aktívnu účasť na zvýšení výnosov získaných podnikateľskou činnosťou.
II. V prípade splnenia kritérií v zmysle bodu I. a/ alebo  c/, môže starosta priznať štvrťročnú odmenu riaditeľovi miestneho podniku do výšky 40% z objemu miezd príslušného riaditeľa za daný štvrťrok.
III. V prípade splnenia kritérií v zmysle bodu I. b/ môže starosta 1-krát ročne priznať odmenu riaditeľovi miestneho podniku až do výšky 100% funkčného platu.
	r u š í
-	uznesenie č. 319 miestneho zastupiteľstva zo dňa 23.4.2002, časť 2, 3 a 4,
-	uznesenie č. 53 miestneho zastupiteľstva zo dňa 29.4.2003, druhý odstavec,
-	uznesenie č. 55 miestneho zastupiteľstva zo dňa 29.4.2003, časť 2, 3.

Hlasovanie: prítomných 34, za 31, proti 0, zdržali sa 3.
----------

9.	Návrh Dodatku „Zásad odmeňovania poslancov miestneho zastupiteľstva, starostu a členov komisií – neposlancov v mestskej časti Bratislava-Petržalka“ - zmeny znenia článku II. v písm. e), článku VIII. v ods. 3 a 4 a článku X. v ods. 3_________

Uznesenie č. 171

Miestne zastupiteľstvo mestskej časti Bratislava-Petržalka
s ch v a ľ u j e
Návrh Dodatku „Zásad odmeňovania poslancov miestneho zastupiteľstva, starostu a členov komisií – neposlancov v mestskej časti Bratislava-Petržalka“ - zmeny znenia článku II. v písm. e), článku VIII. v ods. 3 a 4 a článku X. v ods. 3 

Hlasovanie: prítomných 33, za 32, proti 0, zdržal sa 1.
----------

10.	Správa z kontroly vybavovania požiadaviek a zabezpečenia technického stavu Základnej školy Dudova č. 2, Bratislava___________________________________

Uznesenie č. 172

Miestne zastupiteľstvo mestskej časti Bratislava-Petržalka
b e r i e    n a    v e d o m i e
Správu z kontroly vybavovania požiadaviek a zabezpečenia technického stavu Základnej školy Dudova č. 2, Bratislava.

Hlasovanie: prítomných 32, za 32, proti 0, zdržal sa 0.
----------

11.	Rôzne

A.	Obchodné centrum a garáže, Betliarska ulica – výstavba

Uznesenie č. 173

Miestne zastupiteľstvo mestskej časti Bratislava-Petržalka na základe ústneho návrhu poslankyne A. Čapčekovej

n e s ú h l a s í

s výstavbou Obchodného centra a garáží, Betliarska ulica, Bratislava

o d p o r ú č a
starostovi mestskej časti Bratislava-Petržalka
podať trestné oznámenie na neznámeho páchateľa z dôvodov marenia výkonu uvedeného v Rozhodnutí o zastavení stavebných práce č. ÚKSP 15786-TX1/2008-Pr-2 zo dňa 10.3.2008 a vyvodiť v zmysle zákonov Slovenskej republiky sankčné opatrenia voči dodávateľovi stavby.

Hlasovanie: prítomných 28, za 18, proti 0, zdržali sa 8, nehlasovali 2.
----------

B.	 Dolnozemská brána, Jasovská ulica, Bratislava – výstavba bytového domu

Uznesenie č. 174

Miestne zastupiteľstvo mestskej časti Bratislava-Petržalka v zmysle zákona č. 369/1990 Zb. o obecnom zriadení a zákona  č. 377/1990 Zb. o hl. meste SR Bratislave na základe ústneho návrhu poslankyne A. Čapčekovej

1.	n e s ú h l a s í

s výstavbou bytového domu Dolnozemská brána, Jasovská ulica, Bratislava

2.	o d p o r ú č a

starostovi mestskej časti Bratislava-Petržalka,
a)	rešpektovať stanovisko komisie územného plánu a dopravy z 28.1.2008 ako bolo citované v interpelácii predsedom komisie ÚPVaD Ing. Ľudovítom Augustínom k výstavbe bytového domu, Dolnozemská brána, Jasovská ulica
b)	prehodnotiť stanovisko obce k výstavbe bytového domu Dolnozemská brána, Jasovská ul., Bratislava

3.	r u š í

uznesenie MZ č. 162 zo dňa 4.3.2008.

Hlasovanie: prítomných 28, za 18, proti 0, zdržalo sa 10.
----------

C.	Požiadavka na predloženie informácie o stave úhrad nájomného nájomcov nájomných bytov v mestskej časti Bratislava-Petržalka k 31.12.2007__________

Uznesenie č. 175

Miestne zastupiteľstvo mestskej časti Bratislava-Petržalka na základe ústneho návrhu poslanca P. Guttmana

u k l a d á

prednostovi miestneho úradu
predložiť informáciu o stave úhrad nájomného nájomcov nájomných bytov mestskej časti Bratislava-Petržalka k 31.12.2007 na rokovanie miestneho zastupiteľstva konaného v mesiaci máj 2008.

Hlasovanie: prítomných 28, za 27, proti 0, zdržal sa 1.
----------

									Milan Ftáčnik
			starosta